Peterjasie Patriot #164
Die pasella hierdie keer is 'n braairesepte eBoek propvol lekker resepte om jou volgende braai besonders te maak.
Die resepte is sommer 'n hele verskeidenheid lekker resepte, gaan kyk hieronder en geniet!
Ons besoek aan die Kruger Wildtuin was baie lekker, klik gerus hier om na die fotos te kyk op Facebook.
Jou posadres verander?
Rugbygeesdriftiges - Wêreldbeker 2011
Alles wat jy wil weet van die Wêreldbeker, wedstryd vir wedstryd. Loot Eksteen het al die feite saamgevat, sien hieronder. Regs klik net om af te laai. As jy die statistieke weekliks wil ontvang, stuur net vir Loot 'n epos en vra dat hy jou op sy posluys sit.
Curriebeker - Wedstryde Curriebeker - Punte
Curriebeker - Log Curriebeker - Stats
Curriebeker - Data
2 Green Peppers in repe gesny
1 blik pit mielies
Smelt die botter, braai die uie, knoffel, green pepper, sampioene en bacon tot die geur almal begin nadertrek. Gooi nou die biltong so in 'n lekker laag oor hierdie braaisel. Maak van hier af seker dat jou hitte baie saggies is.
Dis 'n kuierpot, nie 'n wegneemete nie! Gooi jou pasta en pit mielies nou oor hierdie kontrepsie.
Maak die pakkies kitssous met genoeg kookwater aan om alles te bedek. Maak toe en kuier rustig. Elke keer as jy wil glas volmaak, maak jy net seker daar is nog vloeistof in die pot. Na so 'n uur begin jou mond behoorlik water.
Gooi die room en kaas oor en meng goed deur. Los dan nog op hitte vir 15 min tot kaas lekker gesmelt is en Haal dan van die hitte af, Selfs pasta-haters eet hul lippe af!
Regs klik hier om 'n braairesepte eBoek af te laai. Lekker braai!
Boeremusiek — 'n Oorsig — 1700 ~ 2004
Presies wanneer die eerste Boeremusiekklanke die atmosfeer binnegedring het, kon nog nie bepaal word nie. Deels omdat kommunikasie en rekords 300 jaar gelede omtrent nie bestaan het nie. Navorsing dui daarop dat Boeremusiek waarskynlik tydens hierdie periode die eerste keer deur die slawe gespeel kon gewees het. Wat wel duidelik is, is dat die musiek as dansmusiek ontstaan het. Die wals, polka, kwadriel en mazurka is dansmate wat reeds lank voor Van Riebeeck se koms na die Kaap in Europa bekend was. Die eerste inwoners het dus hulle musiek vanaf Europa en die Verenigde Koninkryk na die suidpunt van Afrika saam- gebring.
Nou wat verskil Boeremusiek van bogenoemde musiek? Totaal! Alhoewel die tydmate ooreen-stem, verskil die voordrag van die musiek geheel en al. Boeremusiek het sy eie unieke klank.
Kan ons 'n definisie vir boeremusiek saamstel? Nie so eenvoudig nie as gevolg van die aard van boeremusiek. Boeremusiek is by uitstek dansmusiek wat in die meeste gevalle by Afrikaner byeenkomste of by hulle huise gespeel is. So, stel jou nou voor: die mense wil dans en daar is nie 'n konsertina nie. Dan word die instrumente gebruik wat beskikbaar is.
Solank die produk boeremusiek is, is dit boeremusiek. Soos Ollie Viljoen by die KKNK gesê het: "Jy HOOR onmiddellik as dit Boeremusiek is!" Met ander woorde Boeremusiek word geken aan 'n kenmerkende styl op die instrumente wat beskikbaar is wanneer die musiek gespeel word!
Die ander probleem en die groot rede vir die swak inligting wat oor Boeremusiek bestaan, is die swak beeld wat Boeremusiek nog deur die verloop van baie jare beleef. Die rede vir die swak persepsie van Boeremusiek kan deels voor die deur van die Calvinistiese Afrikaanse kerke gelê word aangesien die kerk vroeër sterk gekant was teen dans en omdat Boeremusiek in wese dansmusiek is. Dit is weliswaar so dat 'n dansparty gepaard kan gaan met onsedelike gedrag, maar dit is onredelik om die probleem aan die hals van Boeremusiek te hang. Dieselfde beginsel geld vir drankmisbruik. Drankmisbruik is 'n individuele siektetoestand wat geensins te make het met Boeremusiek nie. Met ander woorde 'n persoon wat drank wil en sal misbruik het nie 'n Boermusiekbyeenkoms nodig vir sy of haar verslawing nie.
Gelukkig is hierdie persepsie van Boeremusiek 'n nekslag toegedien en het Leon Ferreira reeds in die vorige boek melding gemaak van 'n NG Kerk Sinodebesluit dat "Nie alle vorme van dans sonde is nie". Hierdie meer gebalanseerde uitkyk op dans en Boeremusiek het verder uitgebrei en vandag word die klanke van konsertinas selfs in kerke gehoor en speel vele van ons Boeremusikante in orkeste by eredienste.
Boeremusiek het ook 'n groot vyand onder sy eie mense – die Afrikaner. Dit was vir die vroeëre Vryburger meer van belang om met die elite van die Kaap en sy uitheemse musiek te assosieer as met sy eie mense met hulle eie musiek. Daar is vandag nog Afrikaners wat glo dat dit waardiger is om na klassieke musiek te luister as na Boeremusiek. So is Boeremusiek afgedruk en het hy 'n stryd van die vroegste jare vir erkenning — let wel — erkenning as 'n besondere musiekstyl wat spontaan onder die Afrikaner ontstaan het, en nie as 'n teenvoeter vir ander musiek genré nie! Dit is al wat Boeremusiek vra: 'n plek onder die son. Gelukkig is daar tans 'n oplewing en waardering vir enige vorm van Afrikaanse musiek en sodoende word Boeremusiek weer herontdek en reeds 'n ereplek toegeken deur verskeie Afrikaanse musikante en sekere kunstenaars wat ligte Afrikaanse musiek beoefen.
Die feit dat meer en meer jongmense Boeremusiek begin beoefen en dat die populêre Afrikaanse sanger, Dozi ingewillig het om as beskermheer van die Boeremusiekgilde op te tree is 'n klinkklare bewys dat Boeremusiek tog besig is om tot sy reg te kom.
Emily hou hou haar met hond se dinge besig, haar ma se blogadres is hieronder, gaan kyk gerus.
Geneem tydens ons laaste besoek aan Kruger nasionale Park
klik vir groter weergawe
Praat van boeremusiek en die naam Bles Lourens word in die gesprekke genoem. Hy was 'n uithaler kitaarspeler wat enige konsertinaspeler se droom was. Ek onthou goed toe 'n Pretoria konsertina-speler hom wou invoer vanaf Johannesburg om in 'n kompetisie te kom speel. Dit was die Boereoorlog van voor af! Ek dink sy 27 jaar in Corrie Nortjé se orkes moet 'n rekord wees. Maar met 'n ondersteuner en vrou soos sy weduwee, Dawn, kan 'n man net 'n wenner wees. Sy self sit met 'n rekord dat sy elke TV Kompetisieopname vanaf 1980 tot 1994 bygewoon het. Met die onlangse kykNET Boeremusiekkompetisie het sy 'n toekenning gekry vir haar besondere bydrae
Hierdie artikel is vir al die lesers - dit is vir Jeanette, Susan, Petrus en al die ander grootouers, ouers en onderswysers wie hulle lewens met my deel via die internet. Spesiaal vir jou. Die volgende waarhede sal op hou lewensmaat en jou baas ook werk!
"Poefiekop!" Dit is wat Michael, 5 jaar oud, my genoem het tydens my eerste sessie met hom en sy ma. Gefrustreerd, omdat hy nie in 'n sielkundige se kantoor wou wees nie, het hy sy misnoeë op die enigste manier getoon wat hy van weet.. Alhoewel ek bly was om die gedrag in my kantoor te sien wat tuis probleme skep, was sy ma skaam en het hom betig. In ons derde sessie het Michael weer kwaad geword, maar in plaas om my name te noem, het hy my vies aangegluur, toe skielik weggedraai en na die muur gekyk. Sy ma was ontsteld. "Ek weet hy dryf jou die mure uit," het ek aan Mamma gesê, "maar hierdie gedrag is die kinder weergawe van self-toegediende afkoeltyd (time-out). Eintlik is dit meer aanvaarbaar as skelname."
Babatreetjies om jou kind te help
Kinders en tieners met leerhindernisse, en veral die met AD/HD, het meestal gedragprobleme te same met hulle leer-en aandagstoornisse. Gevolglik word die meerderheid groot met die idee dat die wêreld maar hulle ongeskikte gedrag sal aanvaar. Ons pogings om hulle te help om meer aanvaarbare gedrag te kies word deur twee foute gekelder: eerstens beloon ons nie die klein verbeteringe wat hulle wel in in slaag nie, en tweedens leer ons hulle nie watter gedrag wel aanvaarbaar is nie, maar straf ons eerder net die onaanvaarbaar gedrag.
Wanneer 'n kind sy Wiskunde druip, verwag ons nie hy moet sommer in die volgende toets 'n A-simbool kry nie. Ons weet dit is billik om eers 'n D-simbool te verwag – 'n geleidelike beweging in die regte rigting is aanvaarbaar. Maar met swak gedrag verwag ons dat kinders dadelik 'n 100% verbetering moet toon. Hierdie onrealistiese verwagtinge sorg dat ons baie keer die klein verbeteringe nie prys nie, maar liewer hulle onvermoë kritiseer-'n sekere resep tot slegter gedrag. Kinders moet spesifiek weet wat ons van hulle verwag. Die maklikste manier om by die aanvaarbare gedrag uit te kom is om die kleinste beweging in die rigting van die verwagte gedrag, raak te sien en te prys .
Baie ouers haat die nors manier waarop hulle tieners soms met mense praat. "Hoe kry ek hom om mense in die oë te kyk en met respek te praat?" vra ouers. In plaas om jou tiener te beveel om "nie so met my te praat nie", wag vir die oomblik wat hy wel na jou kyk en met respek praat en sê dan, "Ek hou van hoe jy nou met praat, dit maak dat ek makliker na jou luister. Dit sal lekker wees as jy meer gereeld so met my praat." Selfs al praat hy op daardie oomblik oor rekenaarspeletjies of rugby, is hy duidelik dan minder aggressief en verdedigend-hy sal beter kan verstaan hoe dit is om aanvaarbaar met mense te kommunikeer, sodat hy later die gedrag kan herhaal.
Om een keer goeie gedrag raak te sien en aan te prys, sal nie jou kind se gedrag verander nie. Onthou, kinders gaan nie van F na A-simbole in 'n paar dae nie. Maar dit gebeur deur deursettingsvermoë, aanmoediging en na gelang van tyd. Jy sal oor 'n tydperk die aanvaarbare gedrag moet raaksien. Jy kan dit aanprys ; selfs net deur te luister en positief te reageer; deur 'n oogknip of aanraking kan jy erkenning gee aan die aanvaarbare gedrag en dit sodoende versterk.
Klein verandering raak later groot verbeteringe
Alhoewel beter gedrag nie gou plaasvind nie, vertraag ons soms die verbetering deur nie die klein veranderinge in die regte rigting, raak te sien nie. Deur geleidelike verandering te verwag, verbeter ons die kanse dat ons kinders die verwagte gedrag suksesvol baas sal raak.
Laastens, ek is al erger name as "poefiekop" genoem!.
Met warmte van my na jou.
Nog 'n euwel wat sy kop uitsteek. Nou wonder ek, die sensus mense wat so alles wil weet oor wat jy verdien en wat jy besit, nou weet die regering mos presies waar om die belasting te gaan hef!
Die volgende briefie swerf op die internet rond:
Ek wil graag vir ons bekende eerwaarde Desmond Tutu sê, wat voorstel dat ons blankes (wittes) welvaartsbelasting moet betaal, en ook wil ek vir jeugleier Julius Malema sê, wat beweer dat daar 'n blanke (wit) besigheidsmonopolie in ons land is, dat hulle dit heeltemal agterstevoor en onderstebo het, want :
Ons GEE, ons sorg, ons voorsien, ons deel uit, ons kook sop, ons bak brood, ons maak ons klerekaste leeg, ons "tip" vir die stoot van 'n trollie by die winkel met twee items in, ons "tip" vir ons kar se oppas, ons "tip" vir ons kar se was. Ons betaal vir uitgebreide familielede se begrafnisse tot in die derde geslag, ons betaal skoolgeld en boekegeld vir kinders, neefs, niggies. Ons laat ons huishoudsters leer, ons brei truie, musse, handskoene, ons koop komberse, ons gee klasse in papiere optel, kook, brei, hekel, kleremaak, spit, boer, plant, koeie melk. Ons GEE. Ons koop oorpakke, koop verjaarsdagkoeke, koop pille, betaal die taxi, gee ons kosbare padkos langs die pad weg, en sweeties deur kar en treinvensters. Ons GEE. Ons skep werk, ons kry jammer, ons bid, ons tel babas in asblikke op en maak hulle groot, ons gee kerspartytjies in kleuterskole in plakkerskampe, ons laat opereer, ons gee ons harte, lewers, niere, longe, poepolle en tonge. Ons GEE. Ons is nie rassisties nie, ons is nie wraakgierig nie, ons bly steeds hier in ons land, ons maak skoon , ry aan, laai af, tel op. Ons troos, verduidelik, ons bly kalm, staan in lang rye en glimlag, en laat die een met die krukke eerste gaan. Ons GEE.... Het ek al gesê ons GEE. So, ek dink, iewers tussen êrens en nêrens het julle die kat aan die gat beet.....
ENIELEDAM NAMUH (Agerstevoor vir Madeleine Human)
Ons was juis daar by Bloedrivier toe die lied vir die eerste keer gesing was, mens moet ten minste enkeer in jou lewe die Geloftefees op die Bloedrivier terrein bywoon, iets baie spesiaals!
Ons probeer ook om elke jaar die Geloftefees by die Voortrekkermonument by te woon, regs klik hier om die foto af te laai wat ek in 2009 geneem het.
Die Bloedrivier Lied
Dit is Sondag 16 Desember 2007. Die feesgangers het reeds hul plekke ingeneem toe Frans Schutte, die voorsitter aankondig: "Vriende, ons het vir jul 'n verassing vandag ..." Die musiek begin en Siebert sê die woorde: "In 1838 is God se hulp gevra om die boere in hul nood te steun, te behoed en te bewaar ..." gevolg deur Coreen wat sing...
Dit was maar die vyfde keer dat die orkes die lied "BLOERIVIER" saam kon speel. BLOEDRIVIER die lied is in minder as twee weke geskryf, geoefen en gereed gekry vir Geloftefees 2007. Die mense se reaksie?
Wel, daar is hande geklap, gefluit en gejuig! BLOEDRIVIER het gekom om te bly. So het BLOEDRIVIER die amptelike lied van die Bloedrivier Gelofte 170 feesvieringe geword.
'n Monument sal hulle bou en die dag sal heilig bly,
Hul grootste wapen - hul geloof - met die Here aan hul sy ...
Die nag was kul en donker, die impi's staan en wag,
die lampies op die ossewaens soos Mahlozi's in die nag
'n Strandwolf sluip daar tussendeur, hy's onheilspellend daar
In die geslote walaer, in 'n see van heidendom
i s daar 'n lig wat helder skyn - die lig van Christendom.
Die stemme van 'n mannekoor weerklink deur digte mis
Twee skote van 'n dubbel-loop, die stryd het pas begin
Die isilongo kondig aan Dingaan - ons sal oorwin
Die veld drink bloed, soos op Golgota - dit moet ons verstaan
Sannie, 6 jr, kom by huis van skool af.
Sy't haar 1ste gesins voorligting gehad. Haar ma vra belangstellend hoe het dit gegaan.
"Ek skaam my mors dood" antwoord Sannie.
"Koos hier oorkant sê dat 'n Ooievaar die babas bring.
Annie sê dat jy 'n baba in die kinderhuis kan koop.
Piet sê jy koop babas by die hospitaal."
"Maar Sannie dis tog nie iets om jou dood te skaam nie" se haar ma laggend"
"Nee, maar ek kan mos nie vir hulle vertel dat ons so arm is dat my pa my self moes maak nie!"
My vrou kyk ook MOS nou rugby...
As ek saans vir haar sê "Crouch! Touch! Pause! Engage!"
Dan sê sy net "Advantage over, Roll away!, Stay on your feet!, Hands off!!"
'n Boer besluit om sy skoonma as voel verskrikker te gebruik.
Dit werk so goed, die voëls het die helfte van laasjaar se oes teruggebring.
'Jannie, kom soen gou vir tannie Marie. Sy gaan nou ry.' sê Mamma.. 'Nee Ma!
Gister toe Pa haar gesoen het, het sy hom geklap dat hy trek!'
Abi daag sonder 'n draad klere by 'n fancy dress op, met 'n sak bier op sy rug..
Koos vra hom "wat is jy veronderstel om te wees ??
Abie, "skilpad, (hy wys na sy rug...) en hier is my dop.."
Het jy 'n rolmodel?
Mense wil graag sukses behaal. Mense streef daarna om bevordering in hul werk te kry, opgang te maak en die hoogste trappie op die leer van sukses te bereik.
Die afgelope paar jaar het die hele gedagte van entrepreneurskap sterk op die voorgrond getree. Maar soveel jongmense begin met 'n eie besigheid net om later die deure te sluit, want hulle het nie die mas opgekom nie. Nog meer hartseer is middeljarige mense wat 'n uittreepakket neem en dit dan in 'n eie besigheid belê net om oor 'n jaar bankkrot verklaar te word en in 'n finansiële noodsituasie te beland. Is jy 'n entrepreneur waar dinge maar net nie lekker aan die gang wil kom nie?
Is jy in 'n beroep waar jy vasgekeer voel? Vasgevang in 'n werk wat jou eindeloos frustreer en waar jou potensiaal nie tot verwesenliking kom nie? Jy te min verdien om al jou finansiële verpligtinge na te kom? Indien dit die geval is, welkom in die kraal saam met miljoene ander Suid-Afrikaners.
In my praktyk kry ek te doen met volwassenes wat hoogs ongelukkig is met die sleur van hulle daaglikse beroep. Mense wat graag wil verander, maar nie weet hoe om uit te breek na 'n beter lewe nie.
Hoe moet jy maak om suksesvol te wees in jou beroep of as entrepreneur te groei en jou besigheid uit te bou? Daar is vele maniere om dit te doen onder andere deur 'n bestuurs- of besigheidskursus aan 'n tersiêre instansie te deurloop. Maar een van die kragtigste metodes is om 'n rolmodel te kry. Ek onthou toe ek nog as kind Saterdae middae op die dorp by ons bioskoopteater gaan fliek het. Wanneer jy daar uitkom wou jy doen en reageer soos die held in die fliek. Hoeveel van ons had nie een of ander sportster, akteur, skrywer of sanger as 'n heldfiguur nie - iemand wat iets in ons wakker maak en wie ons graag so navolg.
Rolmodelle is nie net vir kinders nie. Jy kan as volwasse ook 'n rolmodel kry.
Ons lees van mense en die wonderlikste suksesse wat hulle behaal. Mense wat in die aangesig van probleme en ellende nie moed opgegee het nie. Mense wat feitlik bomenslike struikelblokke oorkom en in die aangesig van groot teenstand besondere bydraes vir die mensdom gelewer het. Dink maar aan 'n Helen Keller, Moeder Theresa, Ghandi, Oscar Pistorius (die Suid-Afrikaanse atleet wat albei sy bene verloor maar tog die wêreld verower), Beethoven en Handel die komponis van "The Messiah".
Dit is goed dat ons leer by hierdie mense. Immers is hierdie mense ook maar net vlees en bloed soos ons, en tog het hulle wonderlike en grootse prestasies behaal. Dikwels is hierdie mense helde wat onder die moeilikste omstandighede denkbaar nie moed opgegee nie, maar aangehou en uitgehou het. Mense wat alles opgeoffer het om 'n droom en ideaal te bereik. Mense wat vir ons dien as inspirasie.
Maar daar is ook 'n anderkant van die muntstuk. Soms voel 'n mens minderwaardig teenoor sulke presteerders, helde, suksesvolle mense. En jy weet binne jou omstandighede en binne jou talente en vermoeëns gaan jy nie kan bereik wat die held van jou drome reggekry het nie. Dan voel jy nie goed genoeg nie, so half moedeloos en betekenisloos wanneer jy jou vergelyk met diesulkes.
Kies vir jou rolmodel wat 'n superster is - dit kan vir jou dien as motivering. Maar kies ook vir jou 'n rolmodel wat jy kan navolg. Kies ook vir jou 'n rolmodel met die nodige realisme. Kies iemand by wie jy kan leer, iemand wie se leiding en voorbeeld jy kan navolg en wat jou inspireer om ook sukses in die lewe binne jou bepaalde omstandighede te behaal. 'n Superster as rolmodel kan tot frustrasie en mismoedigheid lei omrede jy nie daar kan uitkom nie - jy voel minderwaardig, talentloos, suksesloos, ondergeskik. Daarteenoor kan 'n realistiese rolmodel dien as effektiewe inspirasie en voorbeeld.
Byvoorbeeld, ons almal kan nie in ons besighede 'n multi-biljoenêr op 27-jarige ouderdom wees nie - maar ons kan realistiese doelwitte stel waar 'n goeie toepaslike rolmodel vir ons tot praktiese motivering dien en ons van positiewe riglyne voorsien.
Sulke rolmodelle is oral rondom ons. Dit kan 'n onderwyser wees, jou vader of moeder, jou oom, jou broer of suster, jou kollega by die werk, jou vriend, 'n familielid wat 'n entrepreneur is, die vrou in die kerk, jou buurman. Kyk rondom jou en jy sal 'n rolmodel vind.
Het jy 'n rolmodel nodig? Ek weet nie van jou nie, maar ek het rolmodelle nodig in my lewe. Meer as een - want by die een leer ek dit en die ander persoon dien weer as rolmodel op 'n ander terrein. Dis so fantasties as jou rolmodelle nie iemand daar bo iewers hoog verhewe is nie, maar iemand wie jy kan bel, saam met wie jy gaan koffie drink, en iemand met wie jy kan vriende wees.
Het jy 'n rolmodel nodig? Ek dink so - baie mense met wie ek te doen kry is moedeloos, rigtingloos, besluitloos, bang, sonder kennis, sonder leiding. 'n Rolmodel kan vir jou fantastiese leiding en onderskraging gee. Kry vir jou 'n rolmodel as jy nie een het nie.
Die volgende aspek is baie belangrik: dit is goed om rolmodelle te hê wat supersterre is en wat drome en ideale in jou aan te wakker. Maar jy het ook 'n rolmodel nodig wat nader aan die huis is. Iemand wie bereikbaar is, iemand met wie jy kan praat. Jy benodig 'n rolmodel met wie jy interaksie kan hê, met hom / haar gesels en waar jy waarneem hoe en wat jou rolmodel doen. Dit is goed om 'n rolmodel te vind wat deur soortgelyke situasies en probleme gegaan het as wat jy in jou huidige omstandighede ondervind. Deur te kyk hoe jou rolmodel hierdie probleme hanteer het, leer jy om jou eie persoonlike omstandighede en probleme te hanteer. Kies dus 'n rolmodel wat bereid is om met jou te skakel en met wie jy gemaklik kan kommunikeer.
Jy moet ook jou rolmodel so kies dat jy weet hy / sy sal in jou as persoon belangstel. Van die sterre is so behep met hulle eie beeld en dinge dat jy nie werklik vir hulle saakmaak nie. Jy is daar om hulle ego verder op te blaas nie - jou rolmodel moet werklik met jou empatie hê en bereid wees om aandag aan jou probleme en behoeftes te gee; om met jou te kommunikeer.
Kies vir jou 'n rolmodel wat met selfvertroue handel en wat reeds sukses behaal het. Jy het beslis nie 'n rolmodel nodig met 'n gebrekkige selfvertroue en swak selfbeeld nie, want so 'n rolmodel kan 'n negatiewe impak op jou hê.
Kies vir jou 'n rolmodel wat uniek is, wat 'n eiesoortige talent en karaktertrek het. Jy moet iets leer wat buite die gewone normale is - dit is immers hoekom jy 'n rolmodel soek anders kon jy maar enigiemand as rolmodel neem. Jou rolmodel moet besondere vaardigheid, aktiwiteit, besigheid ens goed kan doen, spesiale talente en insigte toon. Dis waana jy opsoek is. Maar jou rolmodel moenie ook te ver verwyder wees van wat jou drome en doelwitte is nie. Dit help nie jou rolmodel is 'n beroemde rugbyspeler, maar jy wil nie dit doen nie. Hy kan jou alles dalk vertel en wys hoe om 'n suksesvolle rugbyspeler te word, maar eintlik soek jy leiding van 'n rolmodel oor hoe om 'n suksesvolle sementfabriek van die grond af te kry. Kies vir jou 'n rolmodel wat bekend is met dit wat jy wil doen en oor droom.
Jy hoef nie presies soos jou rolmodel te word nie. Jy bly steeds jou eie unieke mens. Jy leer by jou rolmodel sekere kennis, vaardighede, manier van dinge doen, tegnieke en so meer, maar jy probeer nie 'n weergawe van jou rolmodel te word nie. Behou jou individualiteit.
Bestudeer vir die volgende paar weke suksesvolle mense wat jy ken of waarvan jy gelees het. Kyk of jy kan agterkom wat hulle doen om suksesvol te wees. Daar moet dinge wees wat suksesvolle mense anders doen as "mislukkings" in die lewe.
Kyk of jy die geheim tussen sukses en mislukking kan ontrafel. Meng met suksesvolle mense en hou jou ore oop. Luister waaroor hulle gesels. Probeer agterkom hoedat hulle dink en doen. Kyk of jy kan bepaal watter strategie 'n persoon gevolg het om mislukkings en probleme in sukses te omskep.
Kombineer bostaande met die lees van biografieë van suksesvolle mense wat vir jou as rolmodel dien. Hierin gaan jy die ongelooflikste stukkies binne-inligting kry oor mislukking, opstaan, planne maak om uiteindelik te seëvier. Mense wat briljant presteer het op verskeie terreine soos in besigheid, wetenskap, sport en die kunste se geheime is opgeteken.
En ek wil jou regtig aanmoedig om dit te doen. Nie alleenlik gaan jy baie kennis opdoen nie, maar jy gaan ook motivering kry vir sukses in jou eie lewe.
Skryf neer die determinante, idees en wenke van sukses wat jy ontdek het. Ontwikkel hieruit jou strategie en bloudruk vir sukses.
Maar... net so belangrik. Is jy 'n rolmodel vir iemand? Dalk besef jy dit nie eers nie, maar daar mag mense wees wat na jou opkyk en jou sien as inspirasie en voorbeeld. Tree dan so op met waardigheid, respek en liefde dat jy ook jou rol as rolmodel na die beste van jou vermoë nakom. Jou nalatenskap as rolmodel vir mense - soos vir jou kinders - met wie jy saamleef en in aanraking kom, is meer werd as die goud en silwer wat jy agterlaat.
"Mense verbeter nooit tensy hulle opkyk na 'n standaard of voorbeeld wat hoër en beter is as hulself." - Tyron Edwards -